《满庭芳》
金朝·长筌子

本分家风，寻常日用，何方不是林泉。饥餐渴饮，任运度流年。

行止非人所及，休思算、好弱由天。君知么，一身尚假，万事岂牢坚。

些儿穷活计，寂寥潇洒，有口难言。箪瓢不置，那得买山钱。

且恁腾腾兀兀，任从他螳战蜂喧。真清乐，松间步月，石上枕书眠。

作者简介：长筌子（生卒年不详），名不详，生平无考。金末人，道士。有《洞渊集》五卷，收入《正统道藏》，其中有文赋三十一篇，诗词百馀首。